Document ID: /roh_data/filtered/fineweb-2-filterrobots_roh.jsonl.gz/27323

Lehre bei der kantonalen Verwaltung
Emprendissadi tar l'administraziun chantunala
Apprendistato presso l'Amministrazione cantonale
Durant tes emprendissadi lavuras ti en in dals set districts da l'uffizi da construcziun bassa dal Grischun.
Sco practicista/practicist da mantegniment es ti ina generalista absoluta/in generalist absolut. Ti surveglias la tecnica da chasa, fas reparaturas, tgiras las surfatschas verdas, mantegnas maschinas. Tias incumbensas èn tranter auter il mantegniment architectonic, la reparatura da donns dals stabiliments al liber, la tgira da sendas e da vias, il servetsch d'enviern e la reparatura da donns da la cuvrida. La basa per la scolaziun manaschiala è – ultra da la promoziun da la part professiunala – il svilup da la cumpetenza metodica, sociala e persunala. Quai vul dir che ti t'acquistas durant tia scolaziun la savida e las enconuschientschas professiunalas da giudim ensi e che ti es en cas da dumagnar las pretensiuns en il sectur interuman e professiunal.
La furmaziun da basa professiunala è l'emprim pass impurtant per tes futur professiunal prosperaivel. Suenter ta stat a disposiziun in grond dumber da furmaziuns supplementaras. In pèr exempels:
Suenter pon vegnir absolvidas las medemas furmaziuns supplementaras sco per spezialistas/spezialists per il mantegniment dal manaschi AFQ.